stanford-oval/wikipedia huggingface dataset:
SA-TU Logistics

| SA-TU Logistics |
| --- | --- |
Yritysmuoto:  osakeyhtiö
Perustettu:  1987
Toimitusjohtaja:  Niko Plith
Kotipaikka:  Helsinki
Toiminta-alue:  logistiikka-ala
Liikevaihto:  8,9 milj. € (2014)
Kotisivu:  www.sa-tu.com
Infobox OKNimi-testi OK: 
SA-TU Logistics on vuonna 1987 perustettu logistiikkayhtiö . Yhtiö on suurin yksityisessä omistuksessa oleva tulli-ilmoitusten tuottaja Suomessa. Ulkomaankaupan dokumentaatiopalveluiden lisäksi yhtiö tuottaa kotimaan kuljetuspalveluita sekä tavarankäsittelyä. Päätoimipaikka sijaitsee Vuosaaren satamassa.
SA-TU Logisticsille myönnettiin vuonna 2008 AEO-todistus ensimmäisten yritysten joukossa Euroopassa
Historia

Helsingin Huolintatyönjohto Oy (myöhemmin SA-TU Logistics) perustettiin lokakuussa 1987. Yhtiötä oli perustamassa kolme huolintaliikettä: Oy Huolintakeskus Ab, Oy Henry Nielsen Ab ja John Nurminen Oy.
Yhtiöstä käytettiin jo 1990-luvulla yleisesti nimeä SA-TU, lyhennettä sanoista satama ja tullaus.
Lokakuussa 2005 SA-TUn silloiset kolme omistajaa, DHL, UPS ja Kaukohuolinta, myivät osakkeensa SA-TUn ylimmälle johdolle. SA-TUn liikevaihto oli tuolloin 3,5 miljoonaa euroa. Vuonna 2005 yhtiön nimi muutettiin virallisesti SA-TU Logistics Oy:ksi.lähde tarkemmin?
Vuonna 2015 SA-TU Logistics ilmoitti aloittavansa miljoonainvestoinnin Vuosaaren satamaan. Investoinnin ensimmäisessä vaiheessa satamaan rakennettiin uusi 4 000 m2 massatavaraterminaali, jossa keskitytään ensisijaisesti sahatavaran, vanerin, liimapuun ja erilaisten terästen välivarastointiin, kontittamiseen ja konttien purkuun.
SC Braga

Sporting Clube de Braga on jalkapalloseura Bragan kaupungista, Portugalista. Joukkue pelaa tällä hetkellä Portugalin korkeimmalla sarjatasolla. Sporting Braga on perustettu vuonna 1921 ja se pelaa kotiottelunsa Estádio Municipal de Braga -stadionilla, joka rakennettiin vuoden 2004 EM-kilpailuihin.
Sporting Braga voitti Portugalin cupin vuonna 1966. Portugalin liigassa joukkue sijoittui toiseksi kaudella 2009–2010, minkä ansiosta se pääsi karsimaan paikasta Mestarien liigaan. Voitot skotlantilaisesta Celtic FC:stä ja espanjalaisesta Sevilla FC:stä toivat paikan Mestarien liigassa kaudella 2010–2011. Alkulohkossaan Braga sijoittui kolmanneksi ja jatkoi kauttaan Eurooppa-liigassa, jossa se hävisi loppuottelussa toiselle portugalilaisseuralle, FC Portolle 1-0.
Saavutukset

Portugalin cup: 1966
Portugalin Liigacup 2013
UEFA Intertoto Cup: 2008
Eurooppa-liiga
Finalisti: 2011
Entisiä päävalmentajia

Jesualdo Ferreira
Leonardo Jardim
Jorge Jesus
Domingos Paciência
Aiheesta muualla

Wikimedia Commonsissa on kuvia tai muita tiedostoja aiheesta .
Sporting Bragan virallinen kotisivu
SC Fortuna Köln

SC Fortuna Köln on saksalainen jalkapalloseura, jonka kotikaupunki on Köln. Seuran kotikenttä on Südstadion.
Saavutukset

Saksan cup-finalisti: 1983
Sarjasijoitukset

1.Bundesliiga Sijoitus  maratontaulukossa: 45 Kausia 1
2.Bundesliiga Sijoitus  maratontaulukossa: 2 Kausia 26
3.liiga Sijoitus  maratontaulukossa: 109 Kausia 2
1963/1964 - 8.  Landesliga Mittelrhein
1964/1965 - 1.  Landesliga Mittelrhein
1965/1966 - 8.  Verbandsliga Mittelrhein
1966/1967 - 2.  Verbandsliga Mittelrhein
1967/1968 - 16.  Regionalliga West
1968/1969 - 13.  Regionalliga West
1969/1970 - 14.  Regionalliga West
1970/1971 - 4.  Regionalliga West
1971/1972 - 3.  Regionalliga West
1972/1973 - 2.  Regionalliga West
1973/1974 - 17.  Bundesliga
1974/1975 - 5.  2. Bundesliga Nord
1975/1976 - 4.  2. Bundesliga Nord
1976/1977 - 12.  2. Bundesliga Nord
1977/1978 - 4.  2. Bundesliga Nord
1978/1979 - 4.  2. Bundesliga Nord
1979/1980 - 6.  2. Bundesliga Nord
1980/1981 - 9.  2. Bundesliga Nord
1981/1982 - 10.  2. Bundesliga
1982/1983 - 6.  2. Bundesliga
1983/1984 - 9.  2. Bundesliga
1984/1985 - 11.  2. Bundesliga
1985/1986 - 3.  2. Bundesliga
1986/1987 - 14.  2. Bundesliga
1987/1988 - 12.  2. Bundesliga
1988/1989 - 4.  2. Bundesliga
1989/1990 - 14.  2. Bundesliga
1990/1991 - 11.  2. Bundesliga
1991/1992 - 12.  2. Bundesliga Nord
1992/1993 - 6.  2. Bundesliga
1993/1994 - 15.  2. Bundesliga
1994/1995 - 8.  2. Bundesliga
1995/1996 - 8.  2. Bundesliga
1996/1997 - 11.  2. Bundesliga
1997/1998 - 6.  2. Bundesliga
1998/1999 - 14.  2. Bundesliga
1999/2000 - 16.  2. Bundesliga
2000/2001 - 5.  Regionalliga Nord
2001/2002 - 18.  Regionalliga Nord
2002/2003 - 10.  Oberliga Nordrhein
2003/2004 - 8.  Oberliga Nordrhein
2004/2005 - 18.  Oberliga Nordrhein
2005/2006 - 7.  Verbandsliga Mittelrhein
2006/2007 - 9.  Verbandsliga Mittelrhein
2007/2008 - 2.  Verbandsliga Mittelrhein
2008/2009 - 9.  NRW-Liga
2009/2010 - 14.  NRW-Liga
2010/2011 - 3.  NRW-Liga
2011/2012 - ?. Regionalliga West
Aiheesta muualla

Seuran viralliset sivut
Neljäs sektori

Neljäs sektori, kolmannesta sektorista eroava, verkostomainen ja vapaamuotoinen kansalaisaktivismi.
Epävirallinen talous, (engl. informal economy), varjotalous eli neljäs sektori
Nikíti

| Nikíti Νικήτη |
| --- | --- |
 Nikítin kaupunki.
 Nikíti
 Koordinaatit: 40°13′12″N, 23°40′08″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Sithonía
Hallinto:  
 – Asutustyyppi:  kaupunki
 – Kallikrates-koodi:  1305010101
Väkiluku (2011):  2 711
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Nikíti (kreik. Νικήτη) on Kreikan kaupunki, joka kuuluu hallinnollisesti Sithonían kuntaan, Chalkidikín alueyksikköön ja Keski-Makedonian alueeseen. Kaupungin väkiluku on 2 711 (vuonna 2011). Nikíti on Sithonían kunnan kuntakeskus.
Nikíti sijaitsee Chalkidikín niemimaan keskimmäisen niemen Sithonían pohjoisosissa sen länsirannalla, noin 27 kilometriä kaakkoon Chalkidikín alueyksikön pääkaupungista Polýgyroksesta. Nikíti muodostaa myös laajemman kaupunkiyhdyskunnan (Δημοτική Κοινότητα Νικήτης, Dimotikí Koinótita Nikítis), johon kuuluu varsinaisen Nikítin kaupungin lisäksi Elián kylä. Koko yhdyskunnan väkiluku on 2 789.
Nikítin kaupunkia.
Aiheesta muualla

Kuvia tai muita tiedostoja aiheesta Nikíti Wikimedia Commonsissa
Natalie Cole

| Natalie Cole |
| --- | --- |
 Natalie Cole vuonna 2007.
Henkilötiedot
Koko nimi:  Natalie Maria Cole
Syntynyt: 6. helmikuuta 1950
Kuollut: 31. joulukuuta 2015 (65 vuotta)
Ammatti:  laulaja-lauluntekijä, näyttelijä
Muusikko
Tyylilajit:  pop, soul
Levy-yhtiöt:  
Aiheesta muualla
Kotisivut
  [ Muokkaa Wikidatassa ] [ ohje ]  
Natalie Maria Cole (6. helmikuuta 1950 – 31. joulukuuta 2015) oli yhdysvaltalainen laulaja-lauluntekijä.
Varhainen elämä

Cole syntyi Los Angelesissa Nat King Colen tyttäreksi. [lähde? ]
Ura

Hänen ensimmäinen studioalbuminsa Inseparable (1975) ja siltä julkaistu debyyttisingle ”This Will Be (An Everlasting Love)” olivat huomattavia menestyksiä. Hän voitti vuonna 1976 Grammyn. Hän oli 15-vuotias isänsä kuollessa keuhkosyöpään.
Colen tulevia hittejä olivat ”I’ve Got Love on My Mind”, ”Sophisticated Lady (She’s a Different Lady)”, ”Our Love” ja ”Someone That I Used to Love”. Hän julkaisi vuonna 1991 erään suurimmista menestyksistään, albumin Unforgettable… With Love, joka koostuu Nat King Colen lauluista Natalien tulkitsemina. Mainittu albumi toi Colelle useamman Grammy-palkinnon.
Colen viimeisiä albumeja olivat muiden muassa Snowfall on the Sahara (1999), Ask a Woman Who Knows (2002) ja Leavin' (2006). Laulajalla oli lisäksi toissijainen ura näyttelijänä. Hän julkaisi vuonna 2000 omaelämäkerran Angel On My Shoulder, josta kävivät suoraan ilmi hänen uraansa varjostaneet huumausaineongelmat. Hänellä on tähti Hollywood Walk of Famella.
Cole teki 2000-luvun puolella omien projektiensa ohella yhteistyötä muun muassa Macy Grayn kanssa. Hän esiintyi Nelson Mandelan 70-vuotisjuhlassa Lontoossa.
Natalie Cole vieraili Suomessa 29. helmikuuta 1992. Hän esiintyi Turun Typhoon Areenalla Suomen euroviisukarsinnan yhteydessä järjestetyssä konsertissa. Yle TV1 taltioi konsertin. Toinen Suomen vierailu tapahtui vuonna 2007 Pori Jazz -festivaaleille.
Yksityiselämä

Colella todettiin vuonna 2008 hepatiitti C.
Diskografia > Albumit

Inseparable (1975)
Natalie (1976)
Unpredictable (1977)
Thankful (1977)
Natalie… Live! (1978)
I Love You So (1979)
We're the Best of Friends (Peabo Bryson, 1979)
Don't Look Back (1980)
Happy Love (1981)
I’m Ready (1983)
Dangerous (1985)
Everlasting (1987)
The Collection (1987)
Good to Be Back (1989)
Unforgettable… With Love (1991)
Take a Look (1993)
Holly & Ivy (1994)
Stardust (1996)
This Will Be – Natalie Cole's Everlasting Love (1997)
Snowfall on the Sahara (1999)
The Magic of Christmas (1999)
Greatest Hits Vol. 1 (2000)
Love Songs (2001)
Ask a Woman Who Knows (2002)
Anthology (2003)
Leavin' (2006)
Love Songs (2007)
Still Unforgettable (2008)
Caroling, Caroling: Christmas with Natalie Cole (2008)
Natalie Cole en Español (2013)
Diskografia > Singlet

”This Will Be (An Everlasting Love)”
”Inseparable”
”Sophisticated Lady (She’s a Different Lady)”
”Mr. Melody”
”I've Got Love on My Mind”
”Party Lights”
”Our Love”
”Annie Mae”
”Lucy in the Sky with Diamonds”
”Stand By”
”Sorry”
”Your Lonely Heart”
”Gimme Some Time”
”Someone That I Used to Love”
”Hold On”
”What You Won’t Do For Love”
”You Were Right Girl”
”Nothin’ But a Fool”
”Too Much Mister”
”I Won’t Deny You”
”Dangerous”
”A Little Bit of Heaven”
”Dangerous”
”Jump Start”
”I Live for Your Love”
”Everlasting”
”Pink Cadillac”
”When I Fall in Love”
”Miss You Like Crazy”
”I Do”
”Starting Over Again”
”As a Matter of Fact”
”The Rest of the Night”
”Wild Women Do”
”Grown-Up Christmas List”
”Unforgettable”
”Route 66”
”The Christmas Song” ¹
”The Very Thought of You”
”Take a Look”
”As Time Goes By”
”No More Blue Christmas”
”A Smile Like Yours”
”Snowfall on the Sahara”
”Say You Love Me”
”Angel on My Shoulder”
”Livin’ for Love”
”Tell Me All About It”
”Better Than Anything”
”Day Dreaming”
¹ (Chestnuts Roasting on an Open Fire)
Filmografia

Always Outnumbered (1998)
Abducted: A Father’s Love (1996)
Lily in Winter (1994)
Natalie Cole. The Unforgettable Concert (1992)
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut (englanniksi)
Natalie Cole Elonetissä.
Natalie Cole Allmoviessa (englanniksi)
Natalie Cole Internet Movie Databasessa. (englanniksi)
Natalie Cole Svensk Filmdatabasissa (englanniksi, ruotsiksi)
Nimellisarvo

Nimellisarvo on taloustieteessä arvopaperiin, saamistodisteeseen tai rahaan merkitty arvo. Nimellisarvo osoittaa tavallisesti hyödykkeen raha-arvon sen syntymisajankohtana.
Nimellisarvo ei välttämättä vastaa hintaa, joka hyödykkeestä on alun perin maksettu. Nimellisarvo ei myöskään välttämättä vastaa hyödykkeen nykyistä arvoa.
Lainan nimellisarvo eli nimellispääoma on se velkamäärä, joka maksetaan takaisin laina-ajan päätteeksi. Velan kuponkikorko lasketaan myös nimellisarvosta. Nimellisarvo määrittää lisäksi sen, minkä kokoisissa erissä velkakirjoja voi merkitä.
Nes

Nes tarkoittaa seuraavassa lueteltuja asioita ja maantieteellisiä kohteita.
NES lyhenteenä

NES on lyhenne seuraavista asioista:
Nintendo Entertainment System, pelikonsoli
NES 2, uudelleensuunniteltu versio Nintendo Entertainment System -pelikonsolista
Voter News Service, toiselta nimeltään News Election Service, yhdysvaltalainen presidentinvaalien tulosten välittömästä tiedottamisesta huolehtinut yhdistys
(American) National Election Studies, yhdysvaltalainen presidentinvaaleihin liittyvä mielipidekysely
New English School, koulu Kuwaitissa
New Economic School, koulu Venäjällä.
Nes Alankomaissa

Nes on seuraavien alankomaalaisten paikkojen nimi:
Nes, kylä Ameladin kunnassa
Nes, kylä Boarnsterhimin kunnassa
Nes, kylä Dongeradeen kunnassa
Nes, kylä Schagenin kunnassa
Nes aan de Amstel, kylä Amstelveenin kunnassa
De Nes, kylä Texelin kunnassa
Nes, amsterdamilainen tie.
Nes Färsaarilla

Nes on seuraavien färsaarelaisten paikkojen nimi:
Nes, kunta Eysturoyn saarella
Nes, kylä Nesin kunnassa Eysturoyn saarella
Nes, kylä Vágurin kunnassa.
Nes Norjassa

Nes on seuraavien norjalaisten paikkojen nimi:
Nes, kunta Akershusin läänissä
Nes, Nesbyenin kunnan entinen nimi Buskerudin läänissä
Nes, entinen kunta Hedmarkin läänissä
Nes, entinen kunta Sør-Trøndelagin läänissä
Nes, entinen kunta Länsi-Agderin läänissä
Nes, kylä Ringeriken kunnassa
Nes, kylä Holen kunnassa.
Nes Venäjällä

Nes, kylä Nenetsian Zapoljarnyin piirissä, Kaninin kunnan keskus Kaninin niemimaan lounaisosissa
Sukunimenä

Eeke van Nes (s. 1969), alankomaalainen soutaja.
Muuta

Nes, tokkoihin kuuluva kalasuku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nes”, voi hakea sivunnimihaulla, laajalla sivunnimihaulla tai tekstihaulla.
Nikolai Sladkov

Nikolai Ivanovitš Sladkov (ven. Николай Иванович Сладков, 5. tammikuuta 1920 Moskova – 28. kesäkuuta 1996 Moskova) oli venäläinen lastenkirjailija.
Nikolai Sladkov syntyi työläisperheeseen. Hän harrasti luontoa ja ystävystyi lastenkirjailija Vitali Biankin kanssa. Sladkov työskenteli Koillisväylän tutkimusinstituutissa ja toisesta maailmansodasta lähtien armeijan topografina.
Sladkovin ensimmäinen lastenkirja Serebjanyi hvost (”Hopeahäntä”) ilmestyi vuonna 1953. Hänen teoksensa kuvaavat luontoa ja niiden sankareina toimivat yleensä eläimet. Sladkov on laatinut myös populaaritieteellisiä kirjoja. Biankin Metsän sanomien mallin mukaan laadittu Podvodnaja gazeta (”Vedenalainen lehti”, 1966) sai VSFNT:n valtionpalkinnon vuonna 1976.
Suomennettuja teoksia

Ihmeplaneetta (Planeta tšudes). Suom. Olga Kukkonen. Moskova–Petroskoi: Edistys, 1965.
Pieniä ja taitavia (Ptentsy-hitretsy). Suom. Salme Peterzéns. Petrozavodsk: Karjalan ASNT:n valtion kustannusliike, 1956.
Tuhma nalle (Nesluh). Suom. Tyyne Perttu. Petroskoi: Karjalan ASNT:n valtion kustannusliike, 1957.
Roomalainen lääketiede

Roomalaisia kirurgisia instrumentteja
Roomalainen lääketiede kehittyi keisariaikana kreikkalaisen lääkärin Klaudios Galenoksen ansiosta. Hän paransi taisteluissa loukkaantuneiden gladiaattoreiden hoitotapoja ja sovelsi tietojaan muuhunkin lääketieteeseen. Galenos opiskeli lääkäriksi Aleksandriassa ja tuli tunnetuksi Romassa työskentelemällä Pergamonin amfiteatterin gladiaattoreiden lääkärinä 150-luvulla jaa.
Varhainen lääketiede

Rooman kaupungissa oli Tiber-joen Isola Tiberina -saarella jo vuonna 290 eaa. kreikkalaisen lääkintätaidon jumalan Asklepioksen temppeli. Saarelle muodostui lääkinnällisen osaamisen keskus, ja sairaalatoiminta jatkuu siellä nykyisinkin. Perimätiedon mukaan saari valittiin paikaksi sen vuoksi, että roomalaisten kärsiessä tuhoisasta tautiepidemiasta oli lääkäreitä kuljettaneessa laivassa ollut käärme, joka oli luikertanut saaren kohdalla maihin. Tämän vuoksi saarelle rakennettiin Asklepioksen temppeli, ja tauti saatiin hiipumaan.
Lääkärin ammatti oli alkuaan huonosti arvostettu. Lääkärinä toimivat usein kreikkalaiset, koska Roomassa uskottiin sairauksien olevan jumalien rangaistus, joka voitaisiin poistaa jumalia lepyttelemällä. Ammatin arvostusta heikensi myös huijarien esiintyminen lääkäreinä. Esimerkiksi tunnettu kirjailija Plinius vanhempi kritisoi kreikkalaisten lääkärien tuloa Roomaan: "Lääketiede muuttuu päivästä toiseen, se uusiutuu ja muuttuu jatkuvasti, kunnes viisaiden kreikkalaisten aivojen höyry tukahduttaa meidät kaikki. Ikään kuin emme olisi tulleet toimeen ilman lääkäreitä yli 600 vuotta."
Galenos kohotti ammatin arvostusta

Vuonna 161 Galenos muutti Pergamonista Roomaan ja alkoi työskennellä Colosseumin gladiaattoreiden lääkärinä. Hänen maineensa alkoi levitä kaupungissa, ja keisari Marcus Aurelius kutsui hänet hoviinsa. Vähitellen Galenos kohosi keisarin henkilääkäriksi. Galenos alkoi pitää lääketieteellisiä luentoja ja näytöksiä saadakseen roomalaiset luopumaan taikauskostaan. Vaikka kirurgiaa pidettiinkin vain äärimmäisenä keinona, lääkärit alkoivat tehdä kirurgisia toimenpiteitä. Esimerkiksi Riministä on arkeologisissa kaivauksissa löytynyt kirurgisten instrumenttien kokoelma 100-luvun lopulta. Löytö osoittaa, että myös aivokirurgiaa harjoitettiin.
Galenos ehti kirjoittaa yli 350 teosta tai kirjoitusta anatomiasta, kirurgiasta ja lääketieteestä ennen kuolemaansa noin vuonna 200. Monet hänen tekemänsä anatomian ja fysiologian havainnot pitävät täysin paikkansa. Hän todisti, että virtsa erittyy munuaisissa ja havaitsi 7 niistä 12 aivohermosta, jotka ovat yhteydessä suoraan aivoihin. Hän todisti, että tuberkuloosi on tartuntatauti. Hän havaitsi, että valtimot kuljettavat verta, eivät ilmaa kuten luultiin. Galenos nosti lääkäreiden ammattikunnan arvostusta, eikä puoskarointia enää yhdistetty siihen. 300-luvulla yritettiin jopa rakentaa lääkäreiden valvontajärjestelmä.
Galenos ei ymmärtänyt veren kiertävän kehää, vaan katsoi maksassa syntyvän jatkuvasti uutta verta, joka sydämestä levisi elimistöön latautuen erilaisilla hengillä. Hän oletti virheellisesti, että ihmisen sydämen kammioiden välillä oli reikiä. Hän uskoi antiikin tapaan, että ihminen koostui neljästä alkuaineesta, maasta, vedestä, ilmasta ja tulesta. Kullakin alkuaineella ja sitä vastaavalla nesteellä oli tietyt perusominaisuudet. Aine oli joko kylmää tai lämmintä ja edelleen kosteaa tai kuivaa. Sairaus oli tila, joka johtui nestetasapainon häiriöstä.
Lääketieteen taantuminen lännessä

Länsi-Rooma hajosi 400-luvulla. Vähitellen kreikkalaisen lääketieteen rationaaliset opit alkoivat jäädä unohduksiin ja taikausko sai jalansijaa. Käänne tapahtui vasta 1100-luvulla, jolloin etenkin Galenoksen teoksia alettiin kääntää aluksi arabiasta ja myöhemmin suoraan kreikasta. Bysantissa Galenos oli koko ajan tunnettu ja lääkärintoimi perustui ennen muuta hänen teoksiinsa.
Vuonna 1543 kirurgi Andreas Vesalius julkaisi teoksen, jossa korjattiin lukuisia Galenoksen tekemiä virhepäätelmiä. Jotain on silti säilynyt nykyaikaan saakka: Galenos tarkisti potilaan ranteesta pulssin.
Aiheesta muualla

Kuvia tai muita tiedostoja aiheesta Roomalainen lääketiede Wikimedia Commonsissa
Nintendo Technology Development

| Nintendo Technology Development |
| --- | --- |
Perustettu:  1996
Kotipaikka:   Redmont, Washington
Toimiala:  tietokone- ja videopelit
Emoyhtiö:  Nintendo
Infobox OKVirheellinen NIMI-arvo: 
Nintendo Technology Development Ltd. on Washingtonissa pääkonttoriansa pitävä Nintendon R&D Technology groupin osa, joka keskittyy Nintendo laitteiden kehitykseen pohjoisamerikkalaiseen tarpeisiin. Nintendo Technology Development tekee myös tiivistä yhteistyötä Nintendon pohjoisamerikkalaisten komponenttituottajien, kuten Broadcomin, IBM:n ja AMD:n kanssa.
Nimellisarvo (täsmennyssivu)

Nimellisarvo voi tarkoittaa seuraavia asioita:
nimellisarvo, taloustieteessä hyödykkeen nimellinen arvo
nimellisarvo, sähkötekniikassa suureen arvo, jonka mukaan asennus tai sen osa on suunniteltu ja nimetty
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nimellisarvo”, voi hakea sivunnimihaulla, laajalla sivunnimihaulla tai tekstihaulla.
Ruprecht (Pfalzin prinssi)

Prinssi Ruprecht. 1600-luvulta peräisin oleva maalaus.
Prinssi Ruprecht (engl. Rupert, 17. joulukuuta 1619 Praha – 29. marraskuuta 1682 Lontoo) oli englantilais-saksalainen ratsuväenkenraali, amiraali ja tieteilijä. Hän johti rojalistien ratsuväkeä Englannin sisällissodassa. Sodan jälkeen hän harjoitti muun muassa kaapparitoimintaa Karibianmerellä, osallistui Hudsoninlahden kauppakomppanian sekä Royal Societyn perustamiseen, teki tutkimusmatkan Gambiajoelle ja kävi orjakauppaa. Ruprechtin vanhemmat olivat Pfalzin vaaliruhtinas Fredrik V ja Elisabet Stuart.
Brittiläisessä Pohjois-Amerikassa sijainnut Rupertinmaa nimettiin prinssi Rupertin mukaan. Vuonna 1660 Rupert esitteli kuningas Kaarle II:lle niin sanotut Prinssi Rupertin pisarat eli pisaran muotoiset lasiesineet, joiden paksu pää kestää vasaran iskun, mutta koko pisara hajoaa, jos sen ohut pää rikotaan. Fysikaalisten jännitteiden jakautuminen pisarassa selvitettiin vuonna 2017 Tallinnan teknillisessä yliopistossa tehdyssä tutkimuksessa. Rupert tutki myös niin sanottua Prinssi Rupertin kuutiota sekä salakirjoitustekniikoita ja toi mezzotinto-syväpainomenetelmän Englantiin.
Prinssi Rupertin rakastajatar oli näyttelijä Margaret Hughes. He saivat tyttären vuonna 1673.
Fiktiossa

C. J. Cutcliffe Hyne kirjoitti 1900-luvun alussa seikkailuromaanin Prince Rupert the Buccaneer (1901). Se on julkaistu suomeksi vuonna 1928 Aino Tuomikosken käännöksenä nimellä Prinssi Rupert merisissinä.
King Crimson -yhtyeen vuonna 1970 ilmestynyt kappale ”Lizard” ja sen osa ”The Battle of the Glass Tears” kertovat Rupertista.
Aiheesta muualla

Kuvia tai muita tiedostoja aiheesta Ruprecht (Pfalzin prinssi) Wikimedia Commonsissa
Rupertin merimatka 1650-luvulla lähti liikkeelle Irlannista.
Ngwenyama

| Swazimaan kuningas |
| --- | --- |
 Ngwenyama
 
 
 Nykyinen Mswati III 25. huhtikuuta 1986 lähtien
Puhuttelu:  Teidän majesteettinne
Virka-asunto:  Lozitha Palace, Lobamba
Kauden pituus:  elinikäinen
Perustettu:  1750-luku
Ensimmäinen:  Ngwane III
Ngwenyama (suomeksi "leijona") on Swazimaan kuninkaan virallinen titteli. Hän toimii maan kanssahallitsijana yhdessä kuningataräidin kanssa.
Swazimaan vaakunassa oleva leijona kuvaa Ngwenyamaa.
Nintendo Seal of Quality

Nintendo Seal of Quality
Seal NTSC-alueilla
Seal of Quality PAL-alueilla
Nintendo Seal of Quality on kultainen sinetti, jonka Yhdysvaltain Nintendo antaa jokaiselle Nintendon konsolille lisensoidulle pelille. PAL-alueella sinetissä lukee "Original Nintendo Seal of Quality" ja NTSC-alueella vain "Official Nintendo Seal". Sinetti on pyöreä PAL-alueella ja soikea NTSC-alueella. Nintendo loi sinetin alun perin taatakseen konsoleilleen laadukkaita pelejä.
Yksi pääsyistä vuoden 1983 videopelilamaan oli kuluttajien tyytymättömyys suureen määrään esitellyistä peleistä. Markkinoiden johtavassa konsolissa Atari 2600:ssa ei ollut suojauksia, joten kuka tahansa jolla oli ohjelmointityökalut saattoi tehdä ja markkinoida pelejä sille. Pelejä tulvi markkinoille, jonka seurauksena kuluttajien luottamus laski.
Pelaajat suhtautuivat varoen pelintekijöihin aikana jolloin Nintendo toi markkinoille Nintendo Entertainment Systemin. NES-peleissä oli 10NES-estosiru, jonka ansiosta kuka hyvänsä ei voinut tehdä pelejä konsolille. Kuluttajien luottamus oli kuitenkin vielä epävarmaa, joten Nintendo esitteli Seal Of Qualityn näyttääkseen pelaajille, että pelien täytyi läpäistä laatuvaatimukset. Se oli tietenkin pääasiassa markkinointia mutta se toimi – kuluttajien luottamus palasi ja NES nousi suursuosioon. Kunkin valmistajan pelimäärä rajattiin viiteen peliin vuodessa, jotta peleihin panostettaisiin kunnolla.
Nintendo Seal of Quality on yhä käytössä, ja kaikki Game Boy Advancen, Nintendo DS:n ja Nintendo GameCuben pelien paketit saavat kanteensa kultaisen sinetin.
Lisensoimattomien pelien valmistajat eivät tyypillisesti uskaltaneet kopioida leimaa sellaisenaan, mutta eräät valmistajat, kuten australialainen HES (Home Entertainment Suppliers) ja yhdysvaltalainen Active Enterprises, kehittivät peleihinsä oman "laatutakuuleimansa".
Neuvottoman työväentalo

| Neuvottoman työväentalo |
| --- | --- |
Osoite:  Ala-Heikkiläntie 22, 49490 Neuvoton
Sijainti:  Hamina
Koordinaatit:  60°33′49″N, 27°03′14″E
Valmistumisvuosi:  1912
Rakennuttaja:  Neuvottoman Työväenyhdistys
Omistaja:  Neuvottoman Työväenyhdistys
Runkorakenne:  hirsi
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vehkalahden Neuvottoman työväentalo noin 1913
Neuvottoman työväentalo sijaitsee Haminan kaupunkiin kuuluvassa Neuvottoman taajamassa.
Historia

Talo on valmistunut vuonna 1910 ja sitä on laajennettu vuosina 1928–1930. Rakentaminen on rahoitettu osittain keräyksillä ja osittain Kymenlaakson Osuuskaupan lainalla. Rakentaminen oli osittain talkootyötä ja osittain teetetty palkkatyönä.
Sisällissodan aikana vuosina 1918–1919 talo on ollut takavarikoituna.